மா, பலா, வாழை ஆகிய முக்கனிகள் விளையும் பூமியை தன்னகத்தே கொண்டதாக நத்தம் சட்டமன்ற தொகுதி திகழ்கிறது. இந்திய தேர்தல் ஆணையத்தின் தொகுதி சீரமைப்புக்கு பிறகு கடந்த 1977-ம் ஆண்டு நத்தம் சட்டமன்ற தொகுதி உதயமானது. நத்தம், சாணார்பட்டி ஊராட்சி ஒன்றியங்கள், நத்தம் பேரூராட்சி, திண்டுக்கல் ஊராட்சி ஒன்றியத்துக்கு உட்பட்ட 4 கிராம ஊராட்சிகள் இந்த தொகுதியில் இடம்பெற்றுள்ளன. அம்பலக்காரர் சமூக மக்கள் சுமார் 35 சதவீதமும், ஆதிதிராவிடர் 25 சதவீதமும் வசித்து வருகின்றனர். இவர்களை தவிர தேவர், பிள்ளைமார், நாயுடு, ஆசாரி, மணியக்காரர் சமூகத்தினர் என 15 சமூக மக்கள் பரவலாக வசிக்கின்றனர். முஸ்லிம் இன மக்களும் கணிசமாக உள்ளனர்.